ZSIGMONDY VILMOS. 
271 
megfosztott férfinak az első keresetet, felcserélte Zsigmondy még a szer¬ 
ződési év letelte előtt egy másodikkal, mely bár szintén nem mondható 
gazdagnak, de a megélhetés feltételeinek jobban felelt meg. 
Egy 1851. márczius 29-én Bécsben kötött szerződés mutatja, hogy 
Zsigmondy Vilmos ekkor gr. Sándor Móricz szolgálatába lépett, a ki mint 
az esztergommegyei anna-völgyi barnaszénbánya tulajdonosa, Zsigmondy-í 
ez utóbbihoz hányagondnokká nevezte ki, neki egyúttal havi részletekben 
kiszolgáltatandó 800 p. f. évi fizetést, többféle nem jelentéktelen termeszet- 
beni járandóságot, a bányahivatali épületben szabad szállást, valamint 
egyszersmindenkorra az első berendezésre 400 p. f. biztosított. Ezen utóbbi 
összeg azonban a szolgálatból bármely időben önként való esetleges kilépése¬ 
kor visszatérítendő volt. Zsigmondy ellenben kötelezte magát arra, hogy teljes 
erejével azon lesz, hogy a rábízott bányát virágzó állapotba hozza, azt a hajnai 
uradalom területén megejtendő kutatások által lehetőleg ki fogja bővíteni vagy 
épensegesen új bányákat nyitand s hogy egyáltalán bányaurának érdekeit 
minden tekintetben hűn és lelkiismeretesen előmozdítandja. Érdekesnek 
tartom, mint az akkor uralkodó viszonyok kifolyását, felemlíteni azt, hogy a 
szerződés 3-ik pontja alatt ki volt kötve továbbá az is, hogy a szolgálatba 
álló politikai tekintetben soha nem vét a törvényes kormány ellen.* 
Zsigmondy ezen szerződés által, mely neki az esetre, ha szolgálatadója 
nem a gondnokon múló körülmények következtében a szolgálati viszonyt 
felbontaná, 2000 p. f. kártalanítást biztosított, legalább is 3 évi szolgálatra 
kötelezte magát, s gondoskodva lett arról is, hogy a bányagondnok a szak¬ 
ismerete és tevékenysége által elérendő pénzbeli eredményekből bizonyos 
százalékokban is részesüljön. 
E szerződésen, mint a tanuk egyike, Zsigmondy egykori oraviczai főnöke, 
Graenzenstein Gusztáv, cs. kir. udvari kamaratanácsos szerepel, a kinek 
része is voltakban, hogy Zsigmondy Vilmos ez állomásra került. 
Zsigmondy ezek után április 1-én és folytatólag 4-en átvette elődjétől, 
Seidel Károly bányagondnoktól az annavölgyi bányát és az ezzel kapcsola¬ 
tos tárgyakat s megkezdte ottani működését. 
Tevékenységének fonala, melyet a temesvári haditörvényszéknek ite- 
lete ketté vágott, ime újra össze volt kötve, s ha nem is nyílt meg előtte 
újra az állami szolgálat, szabadon állt előtte életpályája a magánbányászat 
terén, melyre ő bátran lépett s mint a fentebbiből látjuk, most már anyagi 
tekintetben is kedvezőbb feltételek mellett. 
Mint előre látható volt, Zsigmondy Vilmos új állásában is teljes 
mérvben megfelelt feladatának és kiérdemelte szolgálatadójának megelége- 
* A z eredeti szövegezés ekkép hangzik: 3-tens verpfliclitet sicli H. Wilhelm 
Zsigmondy . sich auch nie in polit. Beziehung gégén die rechtmássige Regie- 
rung verfanglich zu machen. 
(185) 
